સૂત્રો પાસેથી મળતી માહિતી મુજબ નવરંગપુરા વિસ્તારમાં આવેલ મીઠાખળી છ રસ્તા નજીક SIS સિક્યોરિટી કંપની આવેલી છે. આ કંપની પૈસા અને સોના વગેરેની સિક્યોરિટીની સર્વિસ પૂરી પાડે છે. ગત રાત્રે કંપનીની ઓફિસમાં સત્યપાલ ચૌહાણ અને સત્યેનપાલ ચૌહાણ નામના બે સિક્યોરિટી ગાર્ડ હાજર હતા. દરમ્યાનમાં મોડી રાત્રે ૩-૩૦ની આસપાસ બાઇક પર બે બુકાનીધારી શખસો આવ્યા હતા અને સત્યપાલ ચૌહાણને માથામાં હથોડા જેવા સાધનથી ફટકા મારી બેભાન કરી દીધો હતો. બાદમાં કંપનીની ઓફિસમાં ઘૂસી પેઢીમાંથી અંદા‌િજત ૧૪થી ૧પ કિલો સોનું કિંમત આશરે રૂ.૪ કરોડની લૂંટ કરી ફરાર થઇ ગયા હતા.